**Adatkezelési tájékoztató**

**a Miskolci Piknikhez**

Miskolc Megyei Jogú Város Önkormányzata (a továbbiakban: Önkormányzat) 2023. szeptember 22.-szeptember 24. éjfél között Miskolci Piknik elnevezéssel rendezvényt szervez. A rendezvényen részt vevők kérdőív kitöltésével nyereményjátékban vehetnek részt. A kérdőív leadásával/beküldésével az érintett egyúttal hozzájárul ahhoz, hogy az Önkormányzat az általa szervezett aktuális és jövőben megrendezésre kerülő városi rendezvényekről, kulturális eseményekről tájékoztassa.

Az Önkormányzat, mint adatkezelő ezen nyereményjátékban megvalósuló adatkezelésről – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: Általános Adatvédelmi Rendelet vagy GDPR) szóló Európai Parlament és a Tanács (EU) 2016/679 számú rendelete rendelkezéseire figyelemmel – az alábbi tájékoztatást adja.

**Az adatkezelő és elérhetősége**

Az adatkezelő neve: Miskolc Megyei Jogú Város Önkormányzata

Székhelye: 3525 Miskolc, Városház tér 8.

Adatkezelő képviselője: Dr. Ignácz Dávid jegyző

Az adatvédelmi tisztviselő elérhetősége: [gdpr@miskolc.hu](mailto:gdpr@miskolc.hu)

**Az adatkezelésre vonatkozó információk:**

|  |  |
| --- | --- |
| **Érintettek** | Azok a természetes személyek, akik a Miskolci Piknik elnevezésű rendezvényen, vagy a [www.miskolc.hu](http://www.miskolc.hu) honlapon a kérdőívet kitöltik és azon személyes adataikat megadják, és ezáltal nyereményjátékon vesznek részt. |
| **Kezelt adatok köre** | Érintett személy neve, életkora, lakhelye város szerint, telefonszáma, e-mail címe. |
| **Adatkezelés célja** | Az adatkezelés célja a kérdőívet kitöltő személyek közül kisorsolt nyertesek értesítése a nyereményről, valamint a résztvevők tájékoztatása az Önkormányzat által szervezett aktuális és jövőben megrendezésre kerülő városi rendezvényekről, kulturális eseményekről. |
| **Adatkezelés jogalapja** | Az adatkezelés jogalapja a GDPR 6. cikk (1) bekezdés e) pontja, vagyis, hogy az adatkezelés jogszabályi rendelkezésen alapuló, az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, amely jogalap magába olvasztja  a GDPR 6. cikk (1) bekezdés a) pontja, vagyis, hogy az adatkezelés az érintett hozzájárulása alapján történő adatkezelés jogalapot. |
| **Az adatkezelés időtartama** | A kitöltött kérdőívek a hozzájárulás érintett általi visszavonásáig, ennek hiányában mindaddig megőrzésre kerülnek, amíg az Önkormányzat a szervezett eseményekről tájékoztatást küld az érintetteknek, a nyertesek adata a sorsolást követő 5 évig kerülnek megőrzésre. |
| **Az érintett adatainak tárolása** | Az érintett személyes adatait az Önkormányzat papír alapon (kérdőív) és elektronikusan tárolja. |
| **Adatfeldolgozó** | Az adatkezelő az adatkezelés során adatfeldolgozót a Miskolc Holding Zrt. személyében vesz igénybe, aki az informatikai szolgáltatást nyújtja számára. (e-mail kiküldés) |
| **Érintett jogai** | Hozzáférés, helyesbítés, tájékoztatás, korlátozás, törlés, tiltakozás és jogorvoslat, valamint a hozzájárulás visszavonásának joga |

**Az adatokhoz való hozzáférés**

Az adatokhoz kizárólag az adatkezelő és adatfeldolgozó azon szervei és tisztviselői, munkatársai férnek hozzá, akiknek ez a feladataik ellátásához szükséges.

Ezen kívül adatokat harmadik személynek az adatkezelő nem továbbít.

**Adatok továbbítása harmadik országba - automatizált döntéshozatal és profilalkotás**

Az adatkezelés során nem kerül sor személyes adatoknak harmadik országba történő továbbítására. Automatizált döntéshozatal, illetőleg profilalkotás az adatkezelés során nem történik.

**Adatkezeléssel kapcsolatos érintetti jogok**

Tájékoztatáshoz való jog: A érintett bármikor tájékoztatást kérhet az őt érintő adatkezelésről.

Hozzáférés joga: Az érintett kérelmére az adatkezelő tájékoztatást ad arra vonatkozóan, hogy személyes adatainak kezelése folyamatban van-e. Ha igen, az érintett jogosult arra, hogy az adatkezelő által kezelt rá vonatkozó személyes adatokhoz, illetve az adatkezelés céljára, az adatok kategóriáira, azon címzettekre vagy címzettek kategóriáira, akikkel a személyes adatokat közölték vagy közölni fogják, az adatkezelés tervezett időtartamára vagy az időtartam meghatározásának szempontjaira, valamint az adatok forrására vonatkozó információkhoz hozzáférést kapjon.

Kérelemre az adatkezelő az adatkezelés tárgyát képező személyes adatok másolatát az érintett rendelkezésére bocsátja. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha azt az érintett másként kéri.

Helyesbítéshez való jog: Az érintett kérheti a pontatlan adatai helyesbítését, és joga van arra is, hogy kérje a hiányos adatai kiegészítését.

Törléshez való jog: Az érintett kérheti, hogy az adatkezelő a személyes adatokat törölje, ha

a) azokra már nincs szükség abból a célból, amelyre figyelemmel az adatkezelés történt;

b) az adatkezelés elleni tiltakozás szerinti feltételei fennállnak;

c) az adatkezelés jogellenes;

d) azokat az adatkezelőre vonatkozó jogi kötelezettség teljesítéséhez törölni kell.

Az adatkezelő fenti kérelemre az adatokat törli, kivéve, ha a további adatkezelés

a) az azt előíró, az adatkezelőre vonatkozó jogi kötelezettség teljesítése,

b) jogi igények előterjesztése, érvényesítése, illetve védelme

céljából szükséges.

Az adatkezelés korlátozásához való jog: Az érintett kérésére az adatkezelő korlátozza az adatkezelést, ha:

a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi az adatok pontosságának ellenőrzését,

b) bár az adatkezelés jogellenes, de az érintett ellenzi a törlést, és ehelyett a korlátozást kéri,

c) az adatkezelőnek már nincs szüksége az adatok kezelésére, de az érintett azt jogi igények előterjesztéséhez, érvényesítéséhez, illetve védelméhez igényli,

d) az érintett tiltakozott az adatkezelés ellen, amely esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés az előzőek szerint korlátozás alá esik, az ilyen személyes adatok – a tárolás kivételével – csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más személy jogainak védelme érdekében, vagy az Európai Unió, illetve valamely tagállam fontos közérdekéből kezelhető. A korlátozás feloldásáról az adatkezelő az azt kérő érintettet előzetesen tájékoztatja.

A helyesbítésről, a törlésről vagy korlátozásról az adatkezelő az érintett, továbbá mindazokat értesíti, akiknek korábban az adatot továbbította. Az értesítést az adatkezelő mellőzi, ha ez lehetetlen, vagy nagy erőfeszítést igényel. Ha az adatkezelő nyilvánosságra hozta a személyes adatot, és azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

A tiltakozáshoz való jog: az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének e) (az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges ), vagy f) (az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek) pontján alapuló kezelése ellen.

Hozzájárulás visszavonásához való jog: a jövőbeli tájékoztatás tekintetében. Az érintett bármikor visszavonhatja hozzájárulását a programokról való tájékoztatáshoz, ebben az esetben az adatkezelő törli az adatait és a jövőben nem küld a részére tájékoztatást. A hozzájárulás visszavonása nem érinti a korábbi adatkezelés jogszerűségét.

Panasz benyújtásának joga: Amennyiben az érintett meglátása szerint a személyes adataival kapcsolatos jogai sérültek, úgy kérjük, hogy panaszát jelezze az adatkezelő vagy az adatvédelmi tisztviselő felé a fent megadott elérhetőségen.

Panaszával az érintett az illetékes hatósághoz is fordulhat. Ha így dönt, azt az alábbi elérhetőségeken tehet bejelentést a hatóságnál:

Nemzeti Adatvédelmi és Információszabadság Hatóság

Cím: 1055 Budapest, Falk Miksa u. 9-11.

Levelezési cím: 1363 Budapest, Pf.: 9.

Telefon: +36 -1-391-1400

Fax: +36-1-391-1410

E-mail: [ugyfelszolgalat@naih.hu](mailto:ugyfelszolgalat@naih.hu)

Ha az érintett jogellenes adatkezelést tapasztal, polgári pert is kezdeményezhet. A per elbírálása a törvényszék hatáskörébe tartozik. A per az érintett lakóhelye szerinti törvényszék előtt is megindítható (az alábbi hivatkozáson található törvényszékek felsorolása és elérhetősége: <http://birosag.hu/torvenyszekek> ).

Igények kivizsgálása

Az érintett adatkezeléssel kapcsolatos kérelmét elsősorban írásban, az Önkormányzat adatvédelmi tisztviselőjének címzetten teheti meg a jelen tájékoztatóban feltüntetett elérhetőségeken.

Amennyiben az érintett szóbeli tájékoztatást kér, erre is lehetőség van az Önkormányzat munkatársa által, amennyiben a tájékoztatáshoz szükséges adatok rendelkezésre állnak.

Az adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a fentiek szerinti kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az adatkezelő – a késedelem okainak megjelölésével – a kérelem kézhezvételétől számított egy hónapon belül tájékoztatást ad. Ha a kérelem elektronikus úton érkezett, a tájékoztatás lehetőség szerint szintén elektronikus úton történik, kivéve, ha az érintett azt másként kéri. Ha az adatkezelő úgy ítéli meg, hogy nem kell intézkedéseket tennie az érintett kérelme nyomán, úgy késedelem nélkül, de legkésőbb a kérelem beérkezésétől számított egy hónapon belül tájékoztatni fogja az érintettet az intézkedés elmaradásának okairól, valamint arról, hogy panasztételi lehetőséggel élhet az adatvédelmi hatóságnál, továbbá élhet bírósági jogorvoslati jogával is.

A kérelmek teljesítése ingyenes, ha azonban a kérelem egyértelműen megalapozatlan vagy – különösen ismétlődő jellege miatt – túlzó, az adatkezelő, figyelemmel a kérelem folytán felmerülő adminisztratív költségekre, észszerű díjat számíthat fel, vagy megtagadhatja a kérelem teljesítését.